b'\n_START_ARTICLE_\nAntropologia de l\'art\n_START_PARAGRAPH_\nL\'antropologia de l\'art \xc3\xa9s una ci\xc3\xa8ncia social que hist\xc3\xb2ricament intentava estudiar les produccions pl\xc3\xa0stiques de les societats humanes anomenades tradicionals, prehist\xc3\xb2riques o primitives. Com ha succe\xc3\xaft amb altres disciplines que depenen de l\'antropologia, s\'ha ajudat en les darreres d\xc3\xa8cades d\'una ampliaci\xc3\xb3 del seu camp d\'estudi. En l\'actualitat, es correspon m\xc3\xa9s aviat a una an\xc3\xa0lisi cultural i simb\xc3\xb2lica de la producci\xc3\xb3 art\xc3\xadstica en totes les seves formes._NEWLINE_L\'antropologia de l\'art es distingeix de la sociologia de l\'art perqu\xc3\xa8 privilegia no la dimensi\xc3\xb3 econ\xc3\xb2mica, pol\xc3\xadtica o medi\xc3\xa0tica de les produccions art\xc3\xadstiques, sin\xc3\xb3 que estudia la significaci\xc3\xb3 del que aquestes poden representar en la seva cultura d\'origen. No s\xc3\xb3n tampoc estudiades pel seu valor intr\xc3\xadnsec, com seria el cas de la tasca realitzada per la cr\xc3\xadtica de l\'art. _NEWLINE_L\'antropologia de l\'art estudia qu\xc3\xa8 \xc3\xa9s o qu\xc3\xa8 es considera que \xc3\xa9s l\'art en una civilitzaci\xc3\xb3, societat o cultura determinada. Aix\xc3\xb2 inclou el conjunt de t\xc3\xa8cniques i regles usades per a representar la realitat, i capacitat humana per a produir obres d\'art (objectes, coreografies, can\xc3\xa7ons, indument\xc3\xa0ria, etc.) "de la mateixa manera que la natura produeix fenomens".'